آئی جی ایل اسپورٹس اسٹیڈیم

اندرا گاندھی انٹرنیشنل اسپورٹس اسٹیڈیم ہلدوانی اتراکھنڈ بھارت میں واقع ہے۔ اس میں 25,000 تماشائی بیٹھ سکتے ہیں اور اس کا افتتاح 18 دسمبر 2016ء کو اتراکھنڈ کے اس وقت کے وزیر اعلی ہریش راوت نے کیا تھا۔ یہ 70 ایکڑ پر پھیلا ہوا ہے اور اس میں فٹ بال اور کرکٹ کے میدان، 800 میٹر دوڑ کے لیے ایک ٹریک، ایک ہاکی کا میدان، بیڈمنٹن کورٹ لان ٹینس کورٹ، ایک باکسنگ رنگ اور ایک سوئمنگ پول ہے۔ یہ اسٹیڈیم قومی کھیل کے 38 ویں ایڈیشن کے میزبان میدانوں میں سے ایک ہے۔ 

 مقام 
اسٹیڈیم ہلدوانی کے علاقے گلاپر میں دریائے گولا کے کنارے واقع ہے۔ یہ ہلدوانی بس اسٹیشن سے تقریبا 3 کلومیٹر (1.9 میل) اور ریلوے اسٹیشن سے 2.5 کلومیٹر (1۔ 6 میل) کے فاصلے پر ہے۔

 تاریخ 
7 نومبر 2014ء کو، اتراکھنڈ کی حکومت نے این سی سی لمیٹڈ، حیدرآباد کے ساتھ ایک مفاہمت نامے پر دستخط کیے، تاکہ اسٹیڈیم کو 18 ماہ میں 30.20 ہیکٹر اراضی پر تعمیر کیا جا سکے۔ اس وقت اس منصوبے کے لیے 225 کروڑ روپے مختص کیے گئے تھے۔  ہلدوانی اسٹیڈیم کی بنیاد 9 نومبر 2014 ءکو اتراکھنڈ کے اس وقت کے وزیر اعلی ہریش راوت نے رکھی تھی۔ 18 دسمبر 2016ء کو، انھوں نے اسٹیڈیم کمپلیکس کے ایک حصے کے طور پر انٹرنیشنل کرکٹ گراؤنڈ کا افتتاح کیا۔ 

 حوالہ جات 

زمرہ:2016ء میں پایہ تکمیل کھیل مقامات
زمرہ:اندرا گاندھی کی یادگاریں
زمرہ:اتراکھنڈ کے کرکٹ میدان
زمرہ:وکی ڈیٹا پر او ایس ایم ریلیشن آئی ڈی کے بغیر انفو باکس میپ فریم